**ԱՄՓՈՓԱԹԵՐԹ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 8-Ի N 1025-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| **ՀՀ քաղաքաշինության, տեխնիկական և հրդեհային անվտանգության տեսչական մարմին** | 14.10.2021 |
| N ՔՏՄ/06․1․1/13175-21 |
| Ի պատասխան N //34912-2021 գրության՝ առաջարկում եմ Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծի հավելվածի տեխնիկական զննության կայաններում իրականացվող ստուգումների հարցաշարի․  1․ 2-րդ կետում «5» թիվը փոխարինել «7» թվով․ | **Ընդունվել է։**  Առաջարկվող փոփոխությունը կատարվել է։ |
| 2․ 3-րդ կետում «4» թիվը փոխարինել «6» թվով․ | **Ընդունվել է։**  Առաջարկվող փոփոխությունը կատարվել է։ |
| 3․ 5-րդ կետում «10» թիվը փոխարինել «6» թվով․ | **Ընդունվել է մասամբ։**  Անհատական ռիսկը հաշվարկելիս հիմք են ընդունվում տնտեսավարող սուբյեկտի կողմից օրենսդրությամբ սահմանված պահանջների խախտումները, խախտումների պարբերականությունը, խախտումների վերացմանն ուղղված գործողությունները, ինչպես նաև տնտեսավարող սուբյեկտի գործունեությունը բնութագրող այլ ցուցանիշներ:  Տեխնիկական զննության կայաններում իրականացվող ստուգումների նպատակն է  ճանապարհային երթևեկության անվտանգության ապահովման ոլորտի նորմատիվ իրավական ակտերի, կանոնների, ստանդարտների և տեխնիկական նորմերի պահանջներին, ինչպես նաև վնասակար նյութերի մթնոլորտ արտանետման տեխնիկական նորմատիվներին տրանսպորտային միջոցների տեխնիկական վիճակի և կահավորանքի համապատասխանության ապահովումը, ի վերջո տրանսպորտային միջոցների՝ վտանգի առաջացման ռիսկի նվազեցումը։ Իսկ փաստացի տեխնիկական զննության արատորոշման քարտի ձևավորումը առանց տրանսպորտային միջոցի տեխնիկական վիճակի ստուգման արդյունքի անմիջապես առաջացնում է տրանսպորտային անվտանգության ապահովման ոլորտի բարձր ռիսկ։  Ուստի այս կետի միավորը պետք է լինի ավելի բարձր քան մնացած կետերի միավորները։ |
| 4․ 6-րդ կետը շարադրել նոր խմբագրությամբ․  «Լիցենզավորված անձի կողմից տեխնիկական զննություն անցած տրանսպորտային միջոցի վերաբերյալ բոլոր տվյալները և տեխնիկական զննության արդյունքներն ամբողջությամբ առցանց փոխանցվել են տրանսպորտի բնագավառի լիազոր մարմնի էլեկտրոնային շտեմարան»․ | **Ընդունվել է։**  Կետը սահմանվել է հետևյալ կերպով՝ Լիցենզավորված անձի կողմից տեխնիկական զննություն անցած տրանսպորտային միջոցի վերաբերյալ ճիշտ տվյալները և տեխնիկական զննության արդյունքներն առցանց եղանակով փոխանցվել են տրանսպորտի բնագավառի լիազոր մարմնի էլեկտրոնային շտեմարան: |
| 5. 6-րդ կետում «5» թիվը փոխարինել «7» թվով․ | **Ընդունվել է։**  Առաջարկվող փոփոխությունը կատարվել է։ |
| 6․ 6-րդ կետում և ամբողջ տեքստում «Ճանապարհային երթևեկության ապահովման մասին» օրենքի անվանումը փոխարինել «Ճանապարհային երթևեկության անվտանգության ապահովման մասին» օրենքի անվանումով։ | **Ընդունվել է։**  Առաջարկվող փոփոխությունը կատարվել է։ |
| 7․ 6-րդ կետում «ՀՀ կառավարության 2021 թվականի սեպտեմբերի 24-ի թիվ 1565-Ն որոշման կետ 20» բառերը հանել։ | **Ընդունվել է։**  Առաջարկվող փոփոխությունը կատարվել է։ |
| 8․ 9-րդ կետը շարադրել նոր խմբագրությամբ․  «Տեխնիկական զննության կայաններում օգտագործվող տեխնիկական արատորոշման միջոցները պարտադիր կարգով ստուգաչափված են օրենքով սահմանված ժամկետներում»․ | **Չի ընդունվել։**  Համաձայն Շուկայի վերահսկողության տեսչական մարմնի հաստատված կանոնադրության III բաժնի՝ վերջինիս լիազորությունները ներառում են՝ չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի պահպանման, այդ թվում՝ «Չափումների միասնականության ապահովման մասին» Հայաստանի Հանրապետության օրենքով սահմանված օրենսդրական չափագիտության տարածման ոլորտների պահանջների պահպանման, հաստատված տեսակի չափման միջոցների կիրառման, չափումների կատարման վկայագրված մեթոդիկաների առկայության և չափումների միասնականության ապահովման բնագավառում տեխնիկական կանոնակարգերի պահանջների պահպանման նկատմամբ պետական չափագիտական վերահսկողության իրականացումը անվտանգության տեսանկյունից։  Միաժամանակ, նույն տեսչական մարմնի՝ ՀՀ կառավարության 06․06․2019թ․ N 730-Ն որոշմամբ հաստատված ստուգաթերթի (հավելված 5) 1-ին հարցով նախատեսված է հարց, որով պարզվում է չափման միջոցի ստուգաչափման փաստը, ինչպես նաև նախատեսված են դրան վերաբերող այլ հարցեր։  Համաձայն Քաղաքաշինության, տեխնիկական և հրդեհային անվտանգության տեսչական մարմնի հաստատված կանոնադրության III բաժնի՝ վերջինս վերահսկողություն է իրականցնում հրդեհային և տեխնիկական անվտանգության ապահովման, էներգետիկայի և էներգասպառման, տրանսպորտի, քաղաքաշինության, գեոդեզիայի, քարտեզագրման և հողօգտագործման տիեզերական գործունեության բնագավառներում: Հետևաբար՝ վերջինիս լիազորությունների մեջ ներառված չեն  չափումների միասնականության ապահովման գործընթացը և պետական չափագիտական վերահսկողությունը։ Ուստի տվյալ հարցը հանվել է Նախագծով հաստատվող ստուգաթերթից։ |
| 9․ 9-րդ կետում «2» թիվը փոխարինել «5» թվով․ | **Ընդունվել է։**  Առաջարկվող փոփոխությունը կատարվել է։ |
| 10․ 10․1-ին կետում «4» թիվը փոխարինել «6» թվով․ | **Ընդունվել է։**  Առաջարկվող փոփոխությունը կատարվել է։ |
| 11․ 10․2-րդ կետում «4» թիվը փոխարինել «6» թվով․ | **Ընդունվել է։**  Առաջարկվող փոփոխությունը կատարվել է։ |
| 12․ 14․1-ին կետում «համար» բառից հետո լրացնել «կամ ունիվերսալ չափիչ սարք՝ կայծային բռնկմամբ շարժիչներով (բենզինային, գազային) և դիզելային շարժիչներով ավտոտրանսպորտային միջոցների արտանետումների մակարդակներ չափելու համար»․ | **Ընդունվել է։**  Առաջարկվող փոփոխությունը կատարվել է։ |
| 13․ 18-րդ կետում «5» թիվը փոխարինել «3» թվով․ | **Ընդունվել է։**  Առաջարկվող փոփոխությունը կատարվել է։ |
| 14․ 19-րդ կետում «2» թիվը փոխարինել «6» թվով․ | **Ընդունվել է։**  Առաջարկվող փոփոխությունը կատարվել է։ |
| 15․ 20-րդ կետում «4» թիվը փոխարինել «3» թվով։ | **Ընդունվել է։**  Առաջարկվող փոփոխությունը կատարվել է։ |
| **ՀՀ քաղաքաշինության կոմիտե** | 15.10.2021 |
| N 01/18/9335-2021 |
| Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն դիտողություններ և առաջարկություններ չունի: | **Ընդունվել է։** |
| **ՀՀ արտակարգ իրավիճակների նախարարություն** | 18.10.2021 |
| N 02/01.4/5660-2021 |
| Արտակարգ իրավիճակների նախարարությունը Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ առաջարկություններ և առարկություններ չունի: | **Ընդունվել է։** |
| **ՀՀ ոստիկանություն** | 18.10.2021 |
| N 1/21/69573-21 |
| Ի պատասխան Ձեր 11․10․2021թ․թիվ //34912-2021 գրության՝ ՀՀ ոստիկանությունում ուսումնասիրվել է «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծը, որի վերաբերյալ առաջարկություններ և առարկություններ չկան։ | **Ընդունվել է։** |
| **ՀՀ տարածքային կառավարման և ենթակառուցվածքների նախարարություն** | 19.10.2021 |
| N ԳՍ//27099-2021 |
| Կից ներկայացնում ենք Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ՀՀ տարածքային կառավարման և ենթակառուցվածքների նախարարության առաջարկությունը։  Ստուգաթերթում ավելացնել երկու հարց՝   * Աշխատատեղերը ապահովված են անվտանգության տեխնիկայի պահանջները և շահագործման մեջ գտնվող տրանսպորտային միջոցների տեխնիկական վիճակի ստուգման մեթոդները կանոնակարգող նորմատիվ փաստաթղթերով (ստանդարտներ, հրահանգներ և այլն), աշխատատեղային տեխնոլոգիական քարտերով և անվտանգության տեխնիկայի կանոնների և անվտանգ աշխատանքի երաշխավորվող ձևերի նշումներ ունեցող պլակատներով, ինչպես նաև աշխատատեղերը (հոսքային գծերը) ապահովված են անհրաժեշտ տեղեկատվական և նորմատիվատեխնոլոգիական փաստաթղթերով` ներառյալ ստուգվող տրանսպորտային միջոցների շահագործման հրահանգներով, ավտոմոբիլային տեղեկագրերով և այլն։ * Տեխնիկական զննության կայաններում տեսանելի վայրում առկա են առաջին բուժօգնության համար անհրաժեշտ դեղատուփեր։ | **Չի ընդունվել։**  Համաձայն ՀՀԱռողջապահական և աշխատանքի տեսչական մարմնի հաստատված կանոնադրության III բաժնի՝ Առողջապահական և աշխատանքի տեսչական մարմնի լիազորությունները ներառում են աշխատանքային օրենսդրության պահանջների կատարման նկատմամբ վերահսկողության իրականացումը, այդ թվում՝ աշխատատեղում աշխատողների առողջության պահպանման և անվտանգության ապահովման վերաբերյալ Հայաստանի Հանրապետության օրենսդրությամբ սահմանված պարտադիր պահանջների, այդ թվում` աշխատանքի անվտանգության կոլեկտիվ և անհատական պաշտպանիչ միջոցների առկայության, պահպանման և շահագործման նկատմամբ վերահսկողության իրականացումը, ինչպես նաև գործատուներին, աշխատողներին և նրանց ներկայացուցիչներին աշխատողների անվտանգության ապահովմանը և առողջության պահպանմանը, աշխատանքային հարաբերություններին առնչվող օրենսդրությանը համապատասխանության վերաբերյալ տեղեկատվության և (կամ) խորհրդատվության տրամադրումը, և այլն։  Համաձայն ՀՀ քաղաքաշինության, տեխնիկական և հրդեհային անվտանգության տեսչական մարմնի հաստատված կանոնադրության III բաժնի՝ ՀՀ քաղաքաշինության, տեխնիկական և հրդեհային անվտանգության տեսչական մարմինը վերահսկողություն է իրականցնում հրդեհային և տեխնիկական անվտանգության ապահովման, էներգետիկայի և էներգասպառման, տրանսպորտի, քաղաքաշինության, գեոդեզիայի, քարտեզագրման և հողօգտագործման տիեզերական գործունեության բնագավառներում: Հետևաբար՝ վերջինիս լիազորությունների մեջ ներառված չէ աշխատանքի անվտանգության ապահովման բնագավառնորում վերահսկողությունը։ Ուստի տվյալ հարցերը չեն ներառվել Նախագծով հաստատվող ստուգաթերթում։ |
| **ՀՀ ֆինանսների նախարարություն** | 21.10.2021 |
| N 01/11-1/17180-2021 |
| ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծը և հայտնում է, որ դիտողություններ և առաջարկություններ չունի: | **Ընդունվել է։** |
| **ՀՀ էկոնոմիկայի նախարարություն** | 25.10.2021 |
| N 01/15615-2021 |
| Ի պատասխան ս․թ․ հոկտեմբերի 11-ի Ձեր N//34912-2021 գրության՝ հայտնում ենք, որ Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծով հաստատված հավելվածում տեխնիկական զննության կայաններում իրականացվող ստուգումների հարցաշարի 9-րդ կետն անհրաժեշտ է շարադրել հետևյալ բովանդակությամբ․ «Տեխնիկական զննության կայաններում օգտագործվող չափման միջոցները համապատասխանում են չափագիտական կանոններին և նորմերին (տեսակը հաստատված է և ստուգաչափված)»։ | **Չի ընդունվել։**  Համաձայն Շուկայի վերահսկողության տեսչական մարմնի հաստատված կանոնադրության III բաժնի՝ վերջինիս լիազորությունները ներառում են՝ չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի պահպանման, այդ թվում՝ «Չափումների միասնականության ապահովման մասին» Հայաստանի Հանրապետության օրենքով սահմանված օրենսդրական չափագիտության տարածման ոլորտների պահանջների պահպանման, հաստատված տեսակի չափման միջոցների կիրառման, չափումների կատարման վկայագրված մեթոդիկաների առկայության և չափումների միասնականության ապահովման բնագավառում տեխնիկական կանոնակարգերի պահանջների պահպանման նկատմամբ պետական չափագիտական վերահսկողության իրականացումը անվտանգության տեսանկյունից։  Միաժամանակ, նույն տեսչական մարմնի՝ ՀՀ կառավարության 06․06․2019թ․ N 730-Ն որոշմամբ հաստատված ստուգաթերթի (հավելված 5) 1-ին հարցով նախատեսված է հարց, որով պարզվում է չափման միջոցի ստուգաչափման փաստը, ինչպես նաև նախատեսված են դրան վերաբերող այլ հարցեր։  Համաձայն ՀՀ քաղաքաշինության, տեխնիկական և հրդեհային անվտանգության տեսչական մարմնի հաստատված կանոնադրության III բաժնի՝ ՀՀ քաղաքաշինության, տեխնիկական և հրդեհային անվտանգության տեսչական մարմինը վերահսկողություն է իրականցնում հրդեհային և տեխնիկական անվտանգության ապահովման, էներգետիկայի և էներգասպառման, տրանսպորտի, քաղաքաշինության, գեոդեզիայի, քարտեզագրման և հողօգտագործման տիեզերական գործունեության բնագավառներում: Հետևաբար՝ վերջինիս լիազորությունների մեջ ներառված չեն  չափումների միասնականության ապահովման գործընթացը և պետական չափագիտական վերահսկողությունը։ Ուստի տվյալ հարցը հանվել է Նախագծով հաստատվող ստուգաթերթից։ |
| **ՀՀ կադաստրի կոմիտե** | 11.10.2021 |
| N ՍԹ/9347-2021 |
| Ի պատասխան Ձեր 2021 թվականի հոկտեմբերի 11-ի N 34912-2021 գրության՝ «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ունենք հետևյալ առաջարկությունը.  Նախագծի հավելվածում «արտադրական տարածք» բառերը փոխարինել «տարածք» բառով, քանի որ ՀՀ կառավարության 2021 թվականի ապրիլի 15-ի «Շինությունների նպատակային նշանակության դասակարգման ցանկը սահմանելու և Հայաստանի Հանրապետության կառավարության 2017 թվականի հունիսի 29-ի N 757-Ն որոշումն ուժը կորցրած ճանաչելու մասին» N 600-Ն որոշմամբ հաստատված N 2 հավելվածի 6-րդ կետի համաձայն` հասարակական նպատակային նշանակության են նաև այն շենքերը, շինությունները, որոնք նախատեսված են ավտոլցավորման և գազալցման կայանների, ավտոտեխսպասարկման կայանների, հանրային ավտոկայանատեղերի, վերանորոգման կետերի համար:  Միաժամանակ առաջարկում ենք փոփոխություն կատարել նաև ՀՀ կառավարության 2007 թվականի փետրվարի 15-ի N 690-Ն որոշման մեջ: | **Ընդունվել է։**  Առաջարկվող փոփոխությունը կատարվել է։  Ինչը վերաբերվում է ՀՀ կառավարության 2007 թվականի փետրվարի 15-ի N 690-Ն որոշման մեջ փոփոխություն կատարելուն, ապա առաջիկայում դա կքննարկենք լիազոր մարմնի հետ: |
| **ՀՀ արդարադատության նախարարություն** | 26.11.2021 |
| N 01/27.1/38464-2021 |
| 1. «Հայաստանի Հանրապետության կառավարության 2019 թվականի օգոստոսի 8-ի N 1025-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծով հաստատվող հավելվածի (այսուհետ՝ Հավելված) հարցաշարի (այսուհետ՝ Հարցաշար) 1-ին կետի 7-րդ սյունակում «որոշման» բառից հետո անհրաժեշտ է լրացնել «Հավելված 1-ի» բառերը:  Նույն դիտողությունը վերաբերում է նաև Հարցաշարի 2-րդ, 3-րդ և 7-րդ կետերին:  2. Հարցաշարի 4-րդ կետի 7-րդ սյունակում «որոշման» բառից հետո անհրաժեշտ է լրացնել «Հավելվածի» բառը:  Նույն դիտողությունը վերաբերում է նաև Հարցաշարի 5-րդ, 8-րդ, 10-րդ, 11-րդ, 12.1-ին, 12.2-րդ, 13-րդ, 14.1-ին, 14.2-րդ, 15.1-ին, 15.2-րդ, 15.3-րդ, 16-րդ, 17.1-ին, 17.2-րդ, 18-րդ և 19-րդ կետերին:  3. Հարցաշարի 9-րդ կետին հաջորդող 10-րդ և 11-րդ կետերի համարակալումն անհրաժեշտ է վերանայել, քանի որ դրանք, ըստ էության, հանդիսանում են 9-րդ կետի ենթակետեր:  4. Հարցաշարի 20-րդ և 21-րդ կետերում իրավական ակտերի դրույթներին կատարված հղումներն անհրաժեշտ է վերանայել, քանի որ նշված կետերը բացակայում են, ինչպես նաև «մաս» բառն անհրաժեշտ է փոխարինել «կետ» բառով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջը, այն է՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների:  5. Հարցաշարին հաջորդող ծանոթագրության տեքստն անհրաժեշտ է համարակալել՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 1-ին մասի պահանջը, որի համաձայն՝ նորմատիվ իրավական ակտում բացատրությունների կամ ծանոթագրությունների տեքստը տրվում է առանձին հոդվածների, մասերի, կետերի, ենթակետերի կամ պարբերությունների տեսքով:  Միաժամանակ, անհրաժեշտ է ճիշտ հիշատակել Կառավարության որոշման կրճատ անվանումը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջը, որի համաձայն՝ ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը:  Նույն դիտողությունը վերաբերում է նաև Հավելվածում ստուգաթերթը կազմելու համար հիմք հանդիսացած իրավական ակտերին:  6. Հավելվածով նախատեսված ստուգաթերթում «պետռեգիստրի համարը» բառերն անհրաժեշտ է փոխարինել «պետական գրանցման (հաշվառման) համարը» բառերով, «վկայականի» բառը՝ «վկայականը» բառով, իսկ «գրանցման համարը» բառերից հետո լրացնել «(հաշվառման համարը)» բառերը՝ նկատի ունենալով «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքի դրույթները: | **Ընդունվել է։**  Առաջարկվող փոփոխությունները կատարվել են։ |